བྷེལ་གྷ་ཚི་དང་པོལ་ཨ་ལཱན་ལགས་གཉིས་ནི་ཆུང་དུས་ནས་གྲོགས་པོ་དང་སློབ་གྲོགས་ཀྱང་ཡིན་པ་དང་།ཁོང་ནི་གློག་ཀླད་འཕྲུལ་ལས་རིགས་ལ་ཧ་ཅང་སྤྲོ་བ་ཡོད་མཁན་ཞིག་དང་ལས་དོན་ཐད་ཧ་ཅང་ཧུར་བརྩོན་མཁན་ཞིག་ཡིན་པ་དང་།ཕྱི་ལོ༡༩༧༥ལོར་ཐོག་མར་མཡེ་ཁོར་སོབ་ཊི་ཁེ་ལས་ཁང་གསར་འཛུགས་སྐབས་ཨ་ལཱན་ལགས་ནི་ཁེ་ལས་ཁང་གི་དཔེ་མཚོན་མི་སྣ་གཙོ་བོ་ཞིག་ཡིན་པ་མ་ཟད།ཁོང་གིས་ཕྱི་ལོ་༡༩༨༣བར་ཁེ་ལས་ཁང་གི་ཉམས་ཞིབ་སྡེ་ཚན་དང་གསར་གཏོད་ལས་རིགས་ཡར་རྒྱས་ཁང་གི་འགན་འཛིན་གཞོན་པའི་ལས་འགན་འཁུར་ཡོད་པ་དང་།ཐོག་མར་གློག་ཀླད་འཕྲུལ་ཆས་རིགས་དེ་ཁང་པ་གཅིག་གི་བོངས་ཚད་ཡོད་སྐབས།པོལ་ཨ་ལཱན་ལགས་ནི་དེ་ཡར་རྒྱས་དང་ཇེ་ལེགས་སུ་གཏོང་མཁན་གཙོ་ཤོས་ཡིན་པ་དང་།ད་ལྟ་མི་མང་པོས་མི་སྒེར་གློག་ཀླད་གསར་གཏོད་ཐད་བྷེལ་གྷ་ཚི་ལས་ཁོང་ལ་བྱས་རྗེས་ཆེན་པོ་ཡོད་སྐོར་བརྗོད་མཁན་ཡང་ཡོད་འདུག